સાથે માઇનિંગ થવા લાગ્યું છે તેવા અહેવાલો છે. ચીનની સરકાર સરહદે પાકા રસ્તાઓ પણ બાંધી રહી છે. અહીં સુધી છેક પાકો રસ્તો ચીને બનાવી કાઢ્યો છે, જેથી મોટી ટ્રકો દ્વારા ખનીજની હેરફેર થઈ શકે. તિબેટ પર ચીને કરેલો કબજો આ અર્થમાં પણ તેના માટે સોનાની ખાણ સાબિત થઈ રહ્યો છે. તિબેટમાં અનેક જગ્યાએ માઇનિંગનું કામકાજ ચાલે છે, પરંતુ તેમાં આ લુન્ઝે પરગણામાં હવે સૌથી મોટું માઇનિંગ ઓપરેશન થઈ રહ્યું છે તેમ જાણકારો કહે છે. ગયા વર્ષના અંત ભાગમાં જ લુન્ઝે માઇનિંગ તિબેટનું સૌથી મોટું ઓપરેશન બની ગયું છે.